

***ОБЩИНСКИ СЪВЕТ - ГР.РУДОЗЕМ, ОБЛАСТ СМОЛЯН***

**тел:0306/99214; факс:0306/99141**

***e-mail: obsrud@abv.bg***

**ОБС Вх. №139/25.07.2025 г.**

**ДО**

**ОБЩИНСКИ СЪВЕТ**

**ГР. РУДОЗЕМ**

**О Т Ч Е Т**

***от***

***инж. Венцислав Пехливанов – Председател на Общинския съвет-Рудозем***

***Относно:*** *Отчет за работата на Общински съвет – Рудозем за периода 01.01.2025 – 30.06.2025 год.*

**Уважаеми дами и господа общински съветници,**

Съгласно чл.27, ал.6 от Закона за местното самоуправление и местната администрация, Общинският съвет приема отчет за своята дейност два пъти годишно. В изпълнение на това задължение представям на Вашето внимание отчет за работата на Общински съвет – Рудозем за периода 1 януари – 30 юни 2025 година.

През посечения период Общинският съвет е провел 6 редовни и 3 извънредни заседания.

В месеците януари, март и май са проведени по две заседания на месец, а в останалите месеци по едно.

Средно на заседание са присъствали по 9 общински съветници, като по-голямата част от тях нямат пропуснато заседание.

В рамките на тези заседания са разгледани и приети общо 75 решения, свързани с управлението на общината, местните политики и интересите на жителите на Община Рудозем. От тях 54 или 72 % с пълно мнозинство. Областният управител е върнал 4 решения.

Видът на взетите решения са:

*1.Финансово управление*

* + - * Приемане на бюджета на общината за 2025 г.;
      * Одобряване на отчета за изпълнение на бюджета за 2024 г.;
      * Изменения на бюджета, свързани с реализиране на проектни дейности, извънредни разходи и целеви субсидии;

*2. Управление и разпореждане с общинска собственост*

* Продажба и отдаване под наем на общински имоти чрез търг;
* Учредяване на право на строеж;
* Приемане на списък с имоти за публична и частна общинска собственост;
* Придобиване на имоти чрез дарение или замяна.

*3. Териториално устройство и инфраструктура*

* Одобряване на подробни устройствени планове (ПУП);
* Даване на съгласие за изготвяне или изменение на регулации;
* Решения, свързани с улична и пътна инфраструктура – основни ремонти, благоустрояване на паркове и улици.

*4. Социална политика, образование и здравеопазване*

* Определяне на делегирани бюджети за детски градини и училища;
* Подкрепа на социални програми за уязвими групи;
* Осигуряване на средства за дейности в здравните заведения на територията на общината.

*5. Местно самоуправление и гражданско участие*

* Определяне на правила и процедури за работа на съвета и неговите комисии;
* Приемане на вътрешни правилници, наредби и изменения на съществуващи нормативни актове.

*6. Европейски програми и проекти*

* Одобряване на кандидатстване и участие в европейски и национални програми;
* Съфинансиране на проекти в сферата на околната среда, образованието и културата;
* Приемане на партньорства с други общини и институции.

По отношение на дневния ред средно са се разглеждани по 11 точки на заседание. Най-късото е от 1 точка, а най-дългото с 22 точки.

|  |  |  |  |  |  |  |
| --- | --- | --- | --- | --- | --- | --- |
| № | |  | | --- | | Наименование | | Отчетен период | | | |
| 01.07-31.12.24 | | 01.01-30.06.25 | |
| 1. | Заседания на Общински съвет | 8 | | 9 |
| редовни заседания | 5 | | 6 |
|  | извънредни заседания | 3 | | 3 |
| 2. | Среден брой присъстващи общински съветници | 10 | | 9 |
| 3. | Среден брой разглеждани точки в дневния ред на заседание | 9 | | 11 |
| Най-много точки в дневния ред | 17 | | 22 |
| Най-малко точки в дневния ред | 1 | 1 | |
| 4. | Общ брой взети решения | 65 | 75 | |
| Решения с пълно мнозинство | 57 | 54 | |
| 5. | Върнати решения от областния | 1 | 4 | |

**Заседания на постоянните комисии към Общински съвет-Рудозем**

Комисиите към Общинския съвет-Рудозем активно изпълняваха функциите си – провеждани бяха редовни заседания, на които се разглеждаха проектите за решения и се даваха становища по тях. Най-активни бяха постоянните комисии по:

* „Комисия по бюджет, финанси и икономика” – 6 броя заседания;
* „Комисия по устройство на територията, благоустрояване, екология, законност и обществен ред” – 6 броя заседания;
* „Комисия по здравеопазване, образование, култура, социална политика и спорт” – 5 броя заседания;
* „Комисия за противодействие на корупцията и отнемане на незаконно придобитото имущество” – не е провеждала заседания.

|  |  |  |  |  |
| --- | --- | --- | --- | --- |
| № | |  | | --- | | Име на комисия | | Общ брой | |
| 01.07-31.12.2024 | 01.01-30.06.2025 |
| 1. | „Комисия по бюджет, финанси и икономика” | 7 | 6 |
| 2. | „Комисия по устройство на територията, благоустрояване, екология, законност и обществен ред” | 6 | 6 |
| 3. | „Комисия по здравеопазване, образование, култура, социална политика и спорт” | 6 | 6 |
| 4. | „Комисия за противодействие на корупцията и отнемане на незаконно придобитото имущество” | 0 | 0 |

Съгласно новосъздадения Публичен регистър за на питанията на общински съветници и съответните отговори към тях през отчетният период е постъпило едно питане от общински съветник, което е получило своя отговор от страна на кмета на второ заседание от датата на входиране на питането.

Общински съвет-Рудозем претърпя промени своя състав. Численият му брой бе намален от тринадесет на дванадесет след подаване на Заявление № 110/13.06.2025 г. за напускане на д-р Денис Инджов – общински съветник към ПП“ДПС“ и Решение №111 от 20.06.2025 г. на Общинската избирателна комисия с което прекратяват правомощията му като общински съветник.

След, което последваха действия на постъпило Заявление № 117/24.06.2025 г. за отказ да заеме поста общински съветник от страна Вели Паликаров и Решение на Общинска избирателна комисия № 112-МИ/27.06.2025 за прекратяването на пълномощията му на общински съветник.

Бяха проведени няколко индивидуални срещи по населени места в Община Рудозем от страна на отделни общински съветници за решаване на важни и неотложни проблеми на жителите им.

В извод на представената информация мога да кажа, че тя отразява ангажираността на Общинския съвет към устойчивото развитие на общината и подобряването на качеството на живот на Община Рудозем.

Дейността на Общински съвет – Рудозем през първото полугодие на 2025 г. може да бъде оценена като активна, последователна и насочена към устойчивото развитие на общината. Постигнат бе добър баланс между законодателната, контролна и представителна функция на съвета, като се отчита следното:

Своевременно бяха приети ключови решения, свързани с финансовото управление, устройството на територията и социалната политика;

Засилено бе сътрудничеството между Общинския съвет и кметската администрация, с цел ефективно прилагане на местните политики;

Участието на постоянните комисии бе съществено за подготовката на качествени и добре аргументирани проекти за решения;

Поддържано бе добро ниво на публичност и прозрачност на дейността заседанията.

Въпреки това се очертаха и някои предизвикателства:

В отделни случаи се наблюдава забавяне при внасяне на материали от страна на администрацията;

Времето за обсъждане на по-сложни казуси понякога се оказва недостатъчно;

Налице е нужда от по-широко обществено участие при обсъждането на важни решения, особено свързани с устройствени планове и общинска собственост.

В заключение, Общинският съвет продължава да изпълнява своите задължения в съответствие със закона и в интерес на гражданите. Приоритет за следващото полугодие ще бъде повишаването на ефективността, прозрачността и гражданското участие в процеса на вземане на решения.

Предоставям настоящата обобщена информация за сведение на всички общински съветници, кмета на общината и на гражданите на Община Рудозем.

Общинския съвет гр. Рудозем след като се запозна с Отчета за работата му за периода 01.01 - 30.06.2025 година на председателя на Общинския съвет – инж. Венцислав Пехливанов и на основание на чл.15, ал.3 от Правилника за организацията и дейността на Общинския съвет, неговите комисии и взаимодействието му с общинската администрация и на основание чл. 21, ал.1, т.23 и чл. 27, ал. 6 от Закона за местното самоуправление и местната администрация

**РЕШИ:**

Приема Отчета за работата на Общински съвет – Рудозем през 01.01.2025 – 30.06.2025 година.

**Председател на Об. С:…………………….**

**/инж. Венцислав Пехливанов/**